NAVODILO ZA DELO NA DALJAVO V ČETRTEK, 14. 05.2020
SLJ: Razumevanje umetnostnih besedil
Upam, da ti je bila predstava Kit na plaži všeč in, da si razumel sporočilo te predstave. Zaupam ti, da si naredili zapis v zvezek. V petek mi boste povedali svoje mnenje. 
Ponovno preberi berilo Astrid Lindgren  RONJA, RAZBOJNIŠKA HČI ali poslušaj interaktivno besedilo v Radovednih pet in odgovori na vprašanja, ki si jih moral v torek kot pisno vajo prepisati v zvezek. Pozoren bodi na to kako zapišemo odgovore na vprašanja. Pošlji fotografijo zapisa odgovorov v zvezku, da vidim kako si razumel/-a besedilo in navodilo.
NIT: Ljudje smo si podobni , a vendarle različni
→ Oglej si slike različnih ljudi in zapis pod njimi v interaktivnem gradivu Radovednih pet.
https://www.radovednih-pet.si/vsebine/rp4-nit-sdz-osn/
→ NAPIŠI ZAPIS V ZVEZEK:
                   PODOBNOSTI IN RAZLIKE MED LJUDMI
Danes živi na Zemlji več kot 7 milijard ljudi. Niti dva človeka na svetu nista enaka. Pri bližnjih sorodnikih je večja verjetnost za več podobnosti. Otroci po starših podedujejo zunanje in notranje lastnosti. Prenaša se dedna snov ali dednina, ki se nahaja v celicah našega telesa. Na človekov razvoj poleg dednosti vplivajo tudi okolje v katerem posameznik živi.
Razlikujemo se po:
· spolu,
· barvi polti (svetlejša, temnejša),
· barvi las, oči, potezah obraza, obliki nosu, oči,…,
· vedenju, značaju,
· običajih, kulturi, …
Nekatere človekove značilnosti se vidijo navzven, za druge moramo človeka bolje poznati. Vsakega človeka moramo spoštovati, ne glede na razlike. Razlike moramo sprejemati in biti do drugih strpni.
Strpni so tisti ljudje, ki sprejemajo drugačnost in drugačne od sebe. Strpnih ljudi ne moti, da ima nekdo drugačno barvo kože, veroizpoved, narodnost,… 
Rasa je skupnost ljudi z določenimi skupnimi značilnimi telesnimi znaki, ki se dedujejo.
MAT: Ponavljamo in utrjujemo znanje
→ Zvezek Znam za več stran 66 / naloge 1, 2, 3        Računaj kolikor zmoreš.
     Račune 2. naloge piši v zvezek. Šele nato zapolni križanko v vajah. Ne pozabi na preizkuse. 

[bookmark: _GoBack]Četrtek je dan, ko imate z učiteljico Andrejo ocenjevanje iz angleščine, zato se mi ne vidimo in  slišimo preko zooma.  Želim vam veliko uspeha.
